
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 938 


28 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της Φ.711/35/Β7/311/25.5.1995 (ΦΕΚ 
482 τ.Β' /31.5.1995) υπουργικής απόφασης 
«Έγκριση Π.Μ.Σ. του Παιδαγωγικού Τμήματος 
Δημοτικής Εκπ/σης της Παιδαγωγικής Σχολής 
Φλώρινας του Παν/μίου Θεσσαλονίκης», όπως 
έχει ήδη τροποποιηθεί με την αριθμ. Β7/465/ 
18.11.1999 (ΦΕΚ2123τ.Β'/6.12.1999) υπουργική 


απόφαση. 1 

Σύσταση αμιγούς Δημοτικής Επιχείρησης με την 
επωνυμία Αμιγής Δημοτική Επιχείρηση Πολιτι¬ 
στικής Ανάπτυξης Αίγιου, Δήμου Αίγιου Ν. 
Αχαΐας. 2 

Σύσταση Δημοτικής Επιχείρησης Κοινωνικής Αγροτι¬ 
κής και Τουριστικής Ανάπτυξης (Δ.Ε.Κ.Α.Τ.Α.Κ.) 
Δήμου Κόζιακα. 3 

Σύσταση ιδίου Νομικού Προσώπου Δημοσίου Δικαίου 
στο Δήμο Ηρακλείου με την επωνυμία «Δημοτικός 
Οργανισμός Προσχολικής Αγωγής και Εκπαίδευ¬ 
σης». 4 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Ληλαντίων Ν. Εύβοιας.... 5 

Ανασύσταση Επιτροπής γνωμοδότησης για απόδειξη 
της ιδιότητας του αγρότη, νέου αγρότη, νεοεισερ- 
χόμενου νέου και εργατών γης. 6 

Τροποποίηση απόφασης καθορισμού λατομικής πε¬ 
ριοχής Ν. Τενέδου, Νομού Χαλκιδικής. 7 

Τροποποίηση του Εσωτερικού Κανονισμού του Ιερού 
Γυναικείου Κοινοβιακού Μοναστικού Ησυχαστηρί¬ 
ου υπό την επωνυμία «ΙΕΡΟΝ ΓΥΝΑΙΚΕΙΟΝ ΗΣΥ- 
ΧΑΣΤΗΡΙΟΝ Ο ΑΓΙΟΣ ΓΕΡΑΣΙΜΟΣ». 8 


Διορθώσεις Σφαλμάτων 

Διορθώσεις σφαλμάτων στην 397/21.6.2000 απόφαση 
Υφυπουργού Ανάπτυξης. 9 


ΑΠΟΦΑΣΕΙ Σ 

Αριθ.Β7/248 (1) 

Αντικατάσταση της Φ.711/35/Β7/311/25.5.1995 (ΦΕΚ 482 
τ.Β' /31.5.1995) υπουργικής απόφασης «Έγκριση 
Π.Μ.Σ. του Παιδαγωγικού Τμήματος Δημοτικής Εκπ/ 
σηςτης Παιδαγωγικής Σχολής Φλώριναςτου Παν/μίου 
Θεσσαλονίκης», όπως έχει ήδη τροποποιηθεί με την 
αριθμ. Β7/465/18.11.1999 (ΦΕΚ 2123 τ.Β'/6.12.1999) 
υπουργική απόφαση. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις των άρθρων 11, 12 και 13 του 
Ν.2083/1992 (ΦΕΚ 159 Α'.) «Εκσυγχρονισμός της Ανώτα¬ 
της Εκπαίδευσης» και τις διατάξεις του άρθρου 16παρ. 1 
και 2 του Ν.2327/1995 (ΦΕΚ 156 Α'.) «Εθνικό Συμβούλιο 
Παιδείας, ρύθμιση θεμάτων έρευνας Παιδείας κ.λ.π.». 

2. Τις διατάξεις του άρθρου 29 Α'. του Ν. 1558/1985 
(ΦΕΚ 137 Α'.) «Κυβέρνηση και Κυβερνητικά Όργανα» 
όπως αυτό προστέθηκε με το άρθρο 27 του Ν.2081/1992 
(ΦΕΚ 154 Α'.) «Ρύθμιση του θεσμού των επιμελητηρίων 
.και άλλες διατάξεις» και αντικαταστάθηκε με την πα¬ 
ράγραφο 2 ατού άρθρου 1 του Ν.2469/1997 (ΦΕΚ38Α'.) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού. 

4. Την αριθμ. Φ.711/35/Β7/311/25.5.1995 (ΦΕΚ 482 τ.Β' 
/31.5.1995) υπουργική απόφαση «Έγκριση Π.Μ.Σ. του 
Παιδαγωγικού Τμήματος Δημοτικής Εκπ/σης της Παιδα¬ 
γωγικής Σχολής Φλώριναςτου Παν/μίου Θεσσαλονίκης», 
όπως έχει ήδη τροποποιηθεί με την αριθμ. Β7/ 
465/18.11.1999 (ΦΕΚ 2123 τ.Β' /6.12.1999) υπουργική 
απόφαση. 

5. Το απόσπασμα πρακτικού της Γ.Σ.Ε.Σ. του Παιδαγω¬ 
γικού Τμήματος Δημοτικής Εκπ/σης της Παιδαγωγικής 
Σχολής Φλώρινας του Παν/μίου Θεσσαλονίκης (συνε¬ 
δρίαση : 109/8.2.2000). 

6. Το απόσπασμα πρακτικών της Συγκλήτου με την ειδι- 
































12754 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


κή σύνθεση του Παν/μίου Θεσσαλονίκης (συνεδρίαση 
:62/19.4.2000), αποφασίζουμε: 

Αντικαθιστούμε την αριθμ. Φ.711/35/Β7/311/25.5.1995 
(ΦΕΚ 482 τ.Β' /31.5.1995) υπουργική απόφαση, όπως έχει 
ήδη τροποποιηθεί με την αριθμ. Β7/465/18.11.1999 (ΦΕΚ 
2123τ.Β'/6.12.1999) υπουργική απόφαση, ως ακολούθως: 

Άρθρο 1 

Γενικές Διατάξεις 

Το Πρόγραμμα Μεταπτυχιακών Σπουδώντου Παιδαγω¬ 
γικού Τμήματος Δημοτικής Εκπαίδευσης Φλώρινας του 
Α.Π.Θ. αντικαθίσταται και λειτουργεί από το ακαδημαϊκό 
έτος 2000-2001, σύμφωνα με τις διατάξεις των άρθρων 10 
έως 14 του Ν. 2083/92 και την παρούσα απόφαση, ως 
εξής: 

Άρθρο 2 

Αντικείμενο και σκοπός 

Το Π.Μ.Σ. του Π.Τ.Δ.Ε. Φλώρινας του Α.Π.Θ. στοχεύει 
στην κατάρτιση επιστημόνων - ερευνητών στο χώρο των 
Επιστημών της Αγωγής και ειδικότερα στους τομείς της 
έρευνας και της εφαρμογής των νέων τεχνολογιών στην 
εκπαίδευση. Παρέχει στους μεταπτυχιακούς φοιτητές τη 
δυνατότητα να ειδικευτούν σε δύο κατευθύνσεις: 

1. Στη Σχολική Παιδαγωγική - Διδακτική Μεθοδολογία 
με αναγραφή ειδίκευσης (Σχολικά Εγχειρίδια - Αναλυτικό 
Πρόγραμμα) 

2. Στις Ανθρωπιστικές Σπουδές με αναγραφή ειδίκευ¬ 
σης (Γλώσσα -Ιστορία - Πολιτισμός) 

Οι απόφοιτοι αξιοποιούνται σε διάφορα επαγγελματικά 
και ερευνητικά πεδία που συνδέονται με το σχολείο κα¬ 
θώς και με εξωσχολικές εστίες αγωγής και κοινωνικοποί¬ 
ησης. Παράλληλα προς την ερευνητική του αποστολή το 
Π.Μ.Σ. αποβλέπει και στην κατάρτιση ανώτατων στελε¬ 
χών της εκπαίδευσης, ειδικών για την ανάπτυξη προ¬ 
γραμμάτων διδασκαλίας, για το σχεδίασμά της εκπαιδευ¬ 
τικής πολιτικής και για συμβουλευτικά και διευθυντικά κα¬ 
θήκοντα στην εκπαίδευση. 

Άρθρο 3 

Μεταπτυχιακοί τίτλοι σπουδών 

Το Π.Μ.Σ. του Π.Τ.Δ.Ε. Φλώρινας του Α.Π.Θ. απονέμει: 

1. Δίπλωμα Μεταπτυχιακών Σπουδών Παιδαγωγικής με 
αναγραφή κατεύθυνσης και ειδίκευσης: 

α. Σχολική Παιδαγωγική - Διδακτική Μεθοδολογία 

α.1. Σχολικά Εγχειρίδια 

α.2. Αναλυτικό Πρόγραμμα 

β. Ανθρωπιστικές Σπουδές 

β.1. Γλώσσα 

β.2. Ιστορία 

β.3. Πολιτισμός 

2. Διδακτορικό Δίπλωμα. 

Άρθρο 4 

Κατηγορίες εισαγομένων 

Στο Π.Μ.Σ. του Π.Τ.Δ.Ε. Φλώρινας του Α.Π.Θ. γίνονται 
δεκτοί πτυχιούχοι 

α. Παιδαγωγικών Τμημάτων Δημοτικής Εκπαίδευσης 
β. Παιδαγωγικών Τμημάτων Νηπιαγωγών 
γ. Άλλων ομοειδών Πανεπιστημιακών Τμημάτων της 
ημεδαπής και ομοταγών ιδρυμάτων της αλλοδαπής. 

Πέρα από τις διαδικασίες επιλογής, που προβλέπει ο 
νόμος, διεξάγονται οι εξής γραπτές εξετάσεις: 


1 .Σε μία ξένη γλώσσα (αγγλική, γερμανική, γαλλική) 

2. Στην Παιδαγωγική 

3. Σε ένα εκ των μαθημάτων: 

3.1 .Διδακτική Μεθοδολογία ή Αναλυτικά Προγράμματα 
και Σχολικά Εγχειρίδια για την κατεύθυνση «Σχολική Παι¬ 
δαγωγική - Διδακτική Μεθοδολογία» 

3.2.Γλώσσα ή Ιστορία ή Ιστορία της Τέχνης για την κα¬ 
τεύθυνση «Ανθρωπιστικές Σπουδές» 

Ακολουθεί προσωπική συνέντευξη. 

Σε κάθε κατεύθυνση σπουδών εισάγονται κατά μέγιστο 
αριθμό 7 υποψήφιοι. 

Η ύλη των εξετάσεων σε όλα τα μαθήματα ανακοινώνε¬ 
ται έξι μήνες πριν από τη διενέργειά τους. Η επιτυχία στις 
εξετάσεις της ξένης γλώσσας συνιστά αποκλειστική προ¬ 
ϋπόθεση για τη συμμετοχή στην παραπέρα διαδικασία 
επιλογής, αλλά ο βαθμός δε συνυπολογίζεται κατάτηντε- 
λική αξιολόγηση του υποψηφίου. Κατά τη συνεκτίμηση 
των κριτηρίων που προβλέπει ο νόμος (γενικός βαθμός 
πτυχίου, βαθμολογία στα προπτυχιακά μαθήματα, επίδο¬ 
ση στη διπλωματική εργασία του προπτυχιακού κύκλου 
σπουδών και τυχόν ερευνητική δραστηριότητα) κατανέ- 
μονται από τις συνολικά 100 μονάδες , 25 μονάδες στα 
παραπάνω κριτήρια και από 25 μονάδες στην κάθε μία 
από τις δύο γραπτές εξετάσεις και 25 μονάδες στην προ¬ 
σωπική συνέντευξη. 

Άρθρο 5 

Χρονική Διάρκεια 

Η χρονική διάρκεια για την απονομή των τίτλων που 
αναφέρονται παραπάνω, ορίζεται για το Δίπλωμα Μετα¬ 
πτυχιακών Σπουδών σε τέσσερα ακαδημαϊκά εξάμηνα και 
για το Διδακτορικό Δίπλωμα σε επιπλέον έξι εξάμηνα. 

Οι σπουδές για το Δίπλωμα Μεταπτυχιακών Σπουδών 
δεν είναι δυνατόν να διαρκέσουν παραπάνω από 4 έτη (8 
ακαδημαϊκά εξάμηνα), ενώ η διάρκεια της εκπόνησης της 
διδακτορικής διατριβής δεν δύναται να υπερβείτα 10 εξά¬ 
μηνα. 

Άρθρο 6 

Πρόγραμμα μαθημάτων του Π.Μ.Σ. και προϋποθέσεις 
απόκτησης Διδακτορικού Διπλώματος 

Τα μαθήματα του Π.Μ.Σ. του Π.Τ.Δ.Ε. Φλώρινας του 
Α.Π.Θ. κατανέμονται ως εξής: 

Υποχρεωτικά μαθήματα: 

1 .Κοινά μαθήματα για όλους τους μεταπτυχιακούς φοι¬ 
τητές: 

1.1. Μεθοδολογία και τεχνικές των κοινωνικών ερευνών 
2ΔΜ/2ΩΕ 

1.2. Σύγχρονες διδακτικές διαδικασίες 2ΔΜ/2ΩΕ 

1.3. Εφαρμοσμένη στατιστική 2ΔΜ/2ΩΕ 

1.4. Σχολική Ψυχολογία 2ΔΜ/2ΩΕ 

1.5. Νέες Τεχνολογίες στην Εκπαίδευση I 2ΔΜ/2ΩΕ 

1.6. Νέες Τεχνολογίες στην Εκπαίδευση II 2ΔΜ/2ΩΕ 

2. Μαθήματα κατεύθυνσης "Σχολική Παιδαγωγική - Δι¬ 
δακτική Μεθοδολογία": 

2.1 .Αναλυτικά Προγράμματα 2ΔΜ/2ΩΕ 

2.2. Σχολικά Εγχειρίδια 2ΔΜ/2ΩΕ 

2.3. Διδακτική των μαθηματικών 2ΔΜ/2ΩΕ 

2.4. Ειδικά θέματα Παιδαγωγικής Ανθρωπολογίας 
2ΔΜ/2ΩΕ 

3. Μαθήματα κατεύθυνσης "Ανθρωπιστικές Σπουδές" 

3.1 .Σύγχρονες προσεγγίσεις της Γλώσσας 2ΔΜ/2ΩΕ 

3.2.Συντακτικό της εικόνας 2ΔΜ/2ΩΕ 

3.3. Θέματα Νεοελληνικής Ιστορίας 2ΔΜ/2ΩΕ 

3.4. Τοπική Ιστορία 2ΔΜ/2ΩΕ 

4.Εκπόνηση διπλωματικής εργασίας και σχετικό ΟοΙΙο- 
ςυίυπι. 8ΔΜ/8ΩΕ 

Προϋπόθεση για την παρακολούθηση του γ' και δ' εξα¬ 
μήνου αποτελεί η επιτυχής περάτωση των σπουδών των 
α' και β' εξαμήνων. 

Στα παραπάνω μαθήματα του Π.Μ.Σ. ενσωματώνεται 
και ερευνητική απασχόληση και άσκηση των φοιτητών με 
τη συμμετοχή τους στα τρέχοντα ερευνητικά προγράμ¬ 
ματα του Τμήματος (4ΔΜ). 

Για την απόκτηση του Διπλώματος Μεταπτυχιακών 
Σπουδών απαιτούνται συνολικά 32ΔΜ. 

Η εκπόνηση της διπλωματικής εργασίας γίνεται με την 
επίβλεψη μέλους ΔΕΠ που διδάσκει στο Π.Μ.Σ. ύστερα 
από σχετική ανάθεση της Γ.Σ.Ε.Σ. Το μέλος αυτό και δύο 
επιπλέον μέλη ΔΕΠ, τα οποία επίσης ορίζονται από τη 
Γ.Σ.Ε.Σ., βαθμολογούν τη διπλωματική εργασία. Ο τελι¬ 
κός βαθμός της διπλωματικής εργασίας προκύπτει από 
το μέσο όρο της βαθμολογίας των τριών βαθμολογητών. 
Για να οριστούν οι δύο βαθμολογητές μιας διπλωματικής 
εργασίας, θα πρέπει αυτή προηγουμένως να έχει παρου¬ 
σιαστεί στο ΘοΙΙοηυίυπι. Ο τελικός βαθμός επίδοσης του 
φοιτητή προκύπτει από το άθροισμα των βαθμών των επι- 
μέρους μαθημάτων, πολλαπλασίαζε μένων επίτον αριθμό 
διδακτικών μονάδων του κάθε μαθήματος, διαιρούμενο 
δια του 32, δηλαδή του συνόλου των διδακτικών μονά¬ 
δων. 

Προϋποθέσεις για την απονομή Διδακτορικού Διπλώ¬ 
ματος 

Ως υποψήφιοι διδάκτορες μπορεί να γίνουν αποδεκτοίόσοι 
ολοκλήρωσαν τον πρώτο κύκλο του Π.Μ.Σ. ή διαθέτουν με¬ 
ταπτυχιακό τίτλο σχετικό με τους στόχους του Π.Μ.Σ. 

Η αίτηση υποβάλλεται στη Γ.Σ.Ε.Σ. και συνοδεύεται από 
υπόμνημα, στο οποίο αναφέρονται: 

1. Το μέλος ΔΕΠ του Τμήματος με το οποίο επιθυμεί να 
συνεργαστεί ο απών 

2. Τα κύρια ερευνητικά ερωτήματα και τεκμηρίωση της 
πρωτοτυπίας τους. 

3. Η θεμελίωση της χρησιμότητας της διατριβής. 

4. Οι εννοιολογικοί προσδιορισμοί μέσα στο ευρύτερο 
και στο εξειδικευμένο θεωρητικό τους πλαίσιο. 

5. Η μεθοδολογία προσέγγισης του θέματος. 

6. Η ενδεικτική βιβλιογραφία, καθώς και όλες οι πληρο¬ 
φορίες που θα καταδεικνύουν τον τρόπο με τον οποίο θα 
είναι δυνατόν ο φοιτητής να τη χρησιμοποιεί (ή να την κα¬ 
θιστά προσβάσιμη) και στο Τμήμα. 

Η Γ.Σ.Ε.Σ. ζητεί την έγγραφη γνώμη της Συντονιστικής 
Επιτροπής του Π.Μ.Σ. και αποφασίζει αναλόγως σε επό¬ 
μενη συνεδρία. 

Οι υποψήφιοι διδάκτορες κατά τη διάρκεια κάθε εαρι¬ 
νού εξαμήνου υποβάλλουν αναλυτικό υπόμνημα για την 
πορεία της διατριβής τους στη Γ.Σ.Ε.Σ. Το υπόμνημα αυ¬ 
τό, σε συνδυασμό με την έκθεση προόδου που καταθέτει 
ο επιβλέπων, αξιολογείται στη συνέχεια από τη Συντονι¬ 
στική Επιτροπή του Π.Μ.Σ., η οποία εκφράζει την άποψή 
της στη Γ.Σ.Ε.Σ. του Τμήματος. Η Γ.Σ.Ε.Σ. κρίνει την πρό¬ 
οδο της διδακτορικής διατριβής και αποφασίζει σχετικά. 

Οι υποψήφιοι διδάκτορες υποχρεούνται να συμμετέ¬ 
χουν σε ΘοΙΙοηυία, τα οποία γίνονται σετακτά χρονικά δια¬ 
στήματα με τη συμμετοχή του συνόλου των μελών Δ. Ε. Π. 
του Τμήματος και συμπληρώνουν τα μαθήματα και τα σε¬ 
μινάρια του Π.Μ.Σ. Πριν την κατάθεση της διδακτορικής 


διατριβής, ο υποψήφιος οφείλει να την παρουσιάσει σε 
ΘοΙΙοηυίυπτ Κατά τα άλλα ισχύουν οι σχετικές διατάξεις 
του Νόμου 2083/92. 

Άρθρο 7 

Αριθμός εισακτέων 

Ο αριθμός των εισακτέων στο Π.Μ.Σ. ορίζεται κατ’ ανώ¬ 
τατο όριο σε δεκατέσσερις (14) φοιτητές κατά έτος (7 
φοιτητές κατά κατεύθυνση). 

Άρθρο 8 

Προσωπικό 

Στο Π.Μ.Σ. διδάσκουν μέλη Δ.Ε.Π. του Τμήματος, κα¬ 
θώς και μέλη Δ.Ε.Π. άλλων πανεπιστημιακών τμημάτων, 
με ανάθεση. Στο Π.Τ.Δ.Ε. Φλώρινας του Α.Π.Θ. υπηρε¬ 
τούν κατάτοτρέχον ακαδημαϊκό έτος 14 μέλη Δ.Ε.Π. και 
τρεις Ειδικοί Επιστήμονες του Π.Δ. 407/1980. 

Άρθρο 9 

Διάρκεια λειτουργίας 

Το Π.Μ.Σ. του Π.Τ.Δ.Ε. Φλώρινας του Α.Π.Θ. θα λει¬ 
τουργήσει με την παρούσα μορφή επί τέσσερα έτη (έως 
και το ακαδημαϊκό έτος 2003-2004), μετά την πάροδο των 
οποίων είναι δυνατόν να αναμορφωθεί. 

Άρθρο 10 

Υλικοτεχνική υποδομή 

Αξιοποιείται η υπάρχουσα υλικοτεχνική υποδομή του 
Π.Τ.Δ.Ε. Φλώρινας και της Παιδαγωγικής Σχολής Φλώρι¬ 
νας του Α.Π.Θ. 

Άρθρο 11 

Κόστος λειτουργίας 

α. Το λειτουργικό κόστος του Π.Μ.Σ. ανέρχεται σε 
14.000.000 δρχ. ετησίως. Το παραπάνω κόστος αναλύε¬ 
ται ως εξής: 

1 .Προμήθεια εξειδικευμένης βιβλιογραφίας και ειδικών 
επιστημονικών περιοδικών (4.000.000 δρχ) 

2. Επιστημονικός εξοπλισμός (Η/Υ, ερευνητικό υλικό, 
ηλεκτρονικά διδακτικά εργαλεία κ.λπ.) (7.500.000 δρχ) 

3. Γραφική ύλη (500.000 δρχ) 

4. Αναλώσιμα υλικά (2.000.000 δρχ) 

β. Πηγές χρηματοδότησης: Το Αριστοτέλειο Πανεπι¬ 
στήμιο Θεσσαλονίκης, διάφορα Ερευνητικά Προγράμμα¬ 
τα, άλλοι φορείς του Δημοσίου. 

Άρθρο 12 

Μεταβατικές διατάξεις 

Ειδικά για τους ήδη φοιτούντες με βάση την αριθ. 
Φ711/35/Β7/311/25-5-95 (ΦΕΚ 482, τ.Β'/31-5-1995) 
υπουργική απόφαση και την τροποποιητική αυτής (Υ.Α. 
Β7/465/18.11.1999 - ΦΕΚ 2123 τ.Β'/6-12-1999 - ) έχουν 
εφαρμογή οι διατάξεις των παραπάνω αποφάσεων για 
όλες τις διαδικασίες και τις συνέπειες. 

Άρθρο 13 
Τελική διάταξη 

Από τη δημοσίευση της παρούσας απόφασης στην 
Εφημερίδα της Κυβερνήσεως παύει η ισχύς των διατάξε¬ 
ων της αριθμ. Φ.711/35/Β7/311/25.5.1995 (ΦΕΚ 482 τ.Β' 
/31.5.1995) υπουργικής απόφασης και της τροποποιητι- 
κής αυτής (Υ.Α. Β7/465/18.11.1999 - ΦΕΚ 2123 τ.Β' 
/6.12.1999 -), με την επιφύλαξη των οριζομένων στο άρ¬ 
θρο 12 της παρούσας. 




12756 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουλίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 


Αριθ. 10621 (2) 

Σύσταση αμιγούς Δημοτικής Επιχείρησης με την επωνυ¬ 
μία Αμιγής Δημοτική Επιχείρηση Πολιτιστικής Ανάπτυ¬ 
ξης Αίγιου, Δήμου Αίγιου Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1 .Τις διατάξεις του άρθρου 277-284 του Π.Δ 410/95 και 
τις όμοιες του άρθρου 11 παρ. 22 του Ν. 2503/93. 

2. Τις αρίθμ, 65 / 2000 και 252 / 2000 αποφάσεις του Δη¬ 
μοτικού Συμβουλίου Αίγιου περί σύστασης Αμιγούς δη¬ 
μοτικής επιχείρησης με την επωνυμία Αμιγής Δημοτική 
Επιχείρηση Πολιτιστικής Ανάπτυξης Αιγίου Δήμου Αίγιου 
του Νομού Αχάίας, αποφασίζουμε: 

Α. Συνιστούμε στο Δήμο Αιγίου του Νομού μας ίδιο Νο¬ 
μικό Πρόσωπο με την επωνυμία «Αμιγής Δημοτική Επιχεί¬ 
ρηση Πολιτιστικής Ανάπτυξης Αιγίου». 

Β. Σκοπός της επιχείρησης είναι η πολιτιστική ανάπτυξη 
Δήμου Αιγίου και της ευρύτερης περιοχής και συγκεκρι¬ 
μένα 

α) Η ανάπτυξη τμημάτων χορού, μουσικής, εικαστικών, 
φωτογραφίας, κινηματογράφου, οπτοκοακουστικής, βί¬ 
ντεο, θεάτρου, βιβλίου, μουσείων, λαϊκού πανεπιστημίου, 
εκδόσεων παιδικής εκπαιδευτικής απασχόλισης, επαι- 
δευτικών προγραμμάτων, κατάρτισης δημιουργών και 
άλλων ατόμων που ασχολούνται στο πολιτιστικό τομέα, 
ψυχαγωγικών και πολιτιστικών εκδηλώσεων, προστασίας 
διατηρητέων μνημείων και κτιρίων, αρχιτεκτονικής, τύ¬ 
που, πολυμέσων, δισκογραφίας, τεχνώντου θέματος, πε¬ 
ριβαλλοντικής εκπαίδευσης και γενικά κάθε πολιτιστικής 
δραστηριότητας. 

β) Η σύνταξη, προώθηση και υλοποίηση ολοκληρωμέ¬ 
νου αναπτυξιακού προγράμματος του Δήμου Αιγίου 
στους παραπάνω τομείς της πολιτιστικής δραστηριότη¬ 
τας. 

γ) Σύνταξη μελετών για ζητήματα πολιτιστικής ανάπτυ¬ 
ξης· 

δ) Η συνεργασία και ανάθεση πολιτιστικού έργου, στα 
πλαίσια ολοκληρωμένου προγράμματος στους πολιτιστι¬ 
κούς φορείς της περιοχής. 

ε)Η ανάληψη και υλοποίηση Κοινοτικών και Εθνικών 
προγραμμάτων επιμορφωτικού, πολιτιστικού , αναπτυ¬ 
ξιακού και ερευνητικού χαρακτήρα. 

στ) Η συνεργασία για την προώθηση της πολιτιστικής 
βιομηχανίας μεταξύ δημοσίου και ιδιωτικού τομέα. 

ίζ) Η οργάνωση, λειτουργία και διαχείρηση τουριστικών 
δραστηριοτήτων καιψπηρεσιών και ανάπτυξη του πολιτι¬ 
στικού τουρισμού. 

η) Η οργάνωση , λειτουργία και διαχείρηση υπηρεσιών 
και προγραμμάτων κοινωνικής φροντίδας, παιδικής προ¬ 
στασίας και κοινωνικής πολιτικής και 

Θ)Η οργάνωση των. κοινωνικών εκδηλώσεων του Δή¬ 
μου. 

Γ) Διάρκεια Ως χρόνος διάρκειας της επιχείρησης ορί¬ 


ζονται τα είκοσι (20) χρόνια ,ο οποίος θα μπορεί να παρα- 
τείνεται με απόφαση του Δημοτικού Συμβουλίου. 

Δ) Έδρα: Έδρα της επιχείρησης ορίζεται η πόλη του Αι¬ 
γίου. 

Ε) Διοίκηση Η επιχείρηση θα διοικείται από διοικητικό 
συμβούλιο που θα αποτελείται από εννέα μέλη , τα οποία 
θα ορίζονται μαζί με τους αναπληρωτές τους από το Δη¬ 
μοτικό Συμβούλιο. Από τα μέλη αυτά (τέσσερα) θα είναι 
αιρετοί εκπρόσωποι του Δήμου, έκτων οποίων το ένα θα 
προέρχεται από τη μειοψηφία και (ένας) θα είναι εκπρό¬ 
σωπος του εργατοϋπαλληλικού Κέντρου Αιγίου και τέσ¬ 
σερις δημότες κατοίκους του δήμου που θα έχουν πείρα 
και γνώση σχετικές με το αντικείμενο. Όταν η επιχείρηση 
απασχολήσει περισσότερους από είκοσι εργαζομένους 
τότε την θέση του ενός Δημότη στο Δ.Σ της Επιχείρησης 
καταλαμβάνει ένας εκπρόσωπος των εργαζομένων. 

ΣΤ) Κεφάλαιο: Ως κεφάλαιο της επιχείρησης θα είναι το 
ποσό των 5.000.000 δρχ. το οποίο θα καταβληθεί από το 
Δήμο Αιγίου. 

Ζ) Πόροι της επιχείρησης θα είναι η ετήσια επιχορήγη¬ 
ση του Δήμου, οι τακτικές επιχορηγήσεις που η επιχείρη¬ 
ση θα εξασφαλίσει με προγραμματικές συμβάσεις, οι 
έκτακτες επιχορηγήσεις του δήμου, του Υπουργείου Πο¬ 
λιτισμού ή άλλων Υπουργείων, τα έσοδα από εκδηλώσεις 
που θα πραγματοποιεί, τα έσοδα από τη διαδασκαλία 
αντικειμένωντης δραστηριότητας της, έσοδα από τη χρή¬ 
ση των εγκαταστάσεων της από τρίτους και κάθε άλλη 
πρόσοδο. 

Η) Διάλυση - εκκαθάριση Η επιχείρηση διαλύεται με τη 
συμπλήρωση του χρόνου διάρκειάς της ή με απόφαση 
του Δημοτικού Συμβουλίου. Η εκκαθάριση διενεργείται 
από δύο εκκαθαριστές που ορίζονται από το Δημοτικό 
Συμβούλιο, οι οποίοι θα διενεργήσουν απογραφή της πε¬ 
ριουσίας της επιχείρησης, θα διεκπεραιώσουντις εκκρε¬ 
μότητες της, θα συντάξουν τον ισολογισμό εκκαθάρισης 
και θα επιστρέφουν το τυχόν υπόλοιπο στο Δήμο. Τα ακί¬ 
νητα και τυχόν κινητά περιουσιακά στοιχεία περιέρχονται 
στην ιδιοκτησία του δήμου. 

Από την δημοσίευση της παρούσας στην Εφημερίδα 
της Κυβερνήσεως προκαλείται δαπάνη μόνο σε βάρος 
του προϋπολογισμού του Δήμου Αιγίου το ύψος της οποί¬ 
ας ανέρχεται για το οικ. έτος 2000, σε πέντε εκατομμύρια 
(5.000.000) δρχ. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πάτρα, 10 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

Αριθ. 6477 (3) 

Σύσταση Δημοτικής Επιχείρησης Κοινωνικής Αγροτικής 
και Τουριστικής Ανάπτυξης (Δ.Ε.Κ.Α.Τ.Α.Κ.) Δήμου 
Κόζιακα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503 / 97 « Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση & άλλες δ/ξεις (ΦΕΚ 107 Α'/97)» 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης (ΦΕΚ 244 Α'/97)». 

3. Τις διατάξεις του άρθρου 277 & επομ. Δ.Κ.Κ. ( Π.Δ. 
410/95 ΦΕΚ231 Α'/14-11 -95), σύσταση, νομική φύση, δι¬ 
οίκηση, διαχείριση κ.λπ. επιχειρήσεων των Ο.ΤΑ. , όπως 
συμπληρώθηκαν με τις διατάξεις του άρθρου 11 παρ. 22 
του Ν. 2503/97. 

4. Την αριθμ. 2167/29-8-97 απόφαση του Γενικού Γραμ¬ 
ματέα Περιφέρειας Θεσσαλίας «περί μεταβίβασης αρμο¬ 
διοτήτων στους Δ/ντάς Τοπ. Αυτ/σης & Δ/σης των Νο¬ 
μών». 

5. Την αριθμ. 34/2000 απόφαση του Δημοτικού Συμβου¬ 
λίου Κόζιακα «περί σύστασης Δημοτικής Επιχείρησης 
Κοινωνικής Αγροτικής και Τουριστικής Ανάπτυξης 
(Δ.Ε.ΚΑΤΑΚ.) Δήμου Κόζιακα». 

6. Την πλήρη οικονομοτεχνική μελέτη που συντάχθηκε 
για την ίδρυση της Επιχείρησης, καθώς και την από 10-5 
- 2000 Έκθεση της Επιτροπής αξιολόγησης , η οποία συ¬ 
γκροτήθηκε με την αριθμ. 4600 /II - 4 - 2000 απόφαση 
μας. 

7. Την αριθμ. 25027 / 9 - 4 - 84 ( ΦΕΚ 244 Β /19 - 4 - 84) 
απόφαση του Υπουργού Εσωτερικών, που αφορά την εν 
γένει λειτουργία των Επιχειρήσεων των ΟΤΑ. 

8. Τις διατάξεις του άρθρου 27 Ν. 2081 / 92 ( ΦΕΚ 154 
Α'/10 - 9 - 92) «Ρύθμιση του θεσμού των Επιμελητηρίων , 
Τροποποίηση των διατάξεων Ν. 1712/87 για τον εκσυγ¬ 
χρονισμό των επαγγελματικών οργανώσεων των εμπό¬ 
ρων . βιοτεχνών και λοιπών επαγγελματιών & άλλες δια¬ 
τάξεις» και την αριθμ. 550/1/7-10-92 εγκύκλιο της Γραμ¬ 
ματείας του Υπουργικού Συμβουλίου. 

9. Την αριθμ. 38112 / 30 -11 - 99 απόφαση ΥΠΕΣΔΔΑ «Δι¬ 
οίκηση αμιγούς δημοτικής & κοινοτικής Επιχείρησης», 
αποφασίζουμε: 

1. Συνιστάται στο Δήμο Κόζιακα του Νομού Τρικάλων, 
Δημοτική Επιχείρηση με την Επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΚΟΙΝΩΝΙΚΗΣ ΑΓΡΟΤΙΚΗΣ ΚΑΙ ΤΟΥΡΙΣΤΙΚΗΣ 
ΑΝΑΠΤΥΞΗΣ ΔΗΜΟΥ ΚΟΖΙΑΚΑ (Δ. Ε. ΚΑΤΑ Κ.) με τη μορ¬ 
φή Νομικού Προσώπου Ιδιωτικού Δικαίου (Ν.Π.Ι.Δ.). 

2. Σκοπός της Επιχείρησης είναι: 

• Η δυνατότητα υλοποίησης προγραμμάτων κοινωνι¬ 
κού χαρακτήρα (κοινωνική φροντίδα -πρόνοια - προλη¬ 
πτική ιατρική). 

• Η ανάδειξη και διάδοση της πολιτιστικής ταυτότητας 
και κληρονομιάς του θεσσαλικού χώρου, συνδέοντας το 
παρελθόν με το μέλλον. 

• Η προσφορά προς τους πολίτες του Δήμου Κόζιακα 
πολιτιστικών εκδηλώσεων με χαμηλό κόστος και αποκε¬ 
ντρωμένη διάρθρωση. 

• Η αξιοποίηση του υπάρχοντος ανθρώπινου δυναμι¬ 
κού . 

• Η καταγραφή των υφισταμένων υποδομών και η προ¬ 
ώθηση έργων βελτίωσης και ανάπτυξης τους , για την 
προαγωγή και προβολή οικονομικών δραστηριοτήτων 
του Νομού. 

• Η συμμετοχή στη διαμόρφωση και υλοποίηση προ¬ 
γραμμάτων αναπτυξιακής πολιτικής στο χώρο δραστη- 
ριοποίησης της Δημοτικής Επιχείρησης. 

• Η συμβολή στην ανάπτυξη πολιτιστικών και οικονομι¬ 
κών σχέσεων με άλλους Νομούς και Περιφέρειες της Ελ¬ 
λάδας & του Εξωτερικού . 

• Η εκμετάλλευση κοινοχρήστων χώρων . διαφημιστι¬ 
κών μηνυμάτων, που έχουν σχέση με την Πολιτιστική - 
Τουριστική και Οικονομική Ενημέρωση των πολιτών. 


• Η συμμετοχή σε φορείς διαχείρισης κοινωφελών - 
αναπτυξιακών έργων που θα υλοποιούνται με Εθνικούς 
και κοινοτικούς πόρους. 

• Η παροχή εξειδικευμένων συμβουλευτικών υπηρε¬ 
σιών τόσο στον ιδιωτικό όσο και στο δημόσιο τομέα. 

• Η προώθηση της οικονομικής και κοινωνικής ανάπτυ¬ 
ξης της περιοχής και ιδιαίτερα της αγροτικής ανάπτυξης. 

• Η δημιουργία προϋποθέσεων για τη συνεχή . αυτοδύ¬ 
ναμη και ισόρροπη ανάπτυξη της περιοχής με βάσητιςτο- 
πικές δυνάμεις και γενικότερα η προώθηση της ενδογε¬ 
νούς ανάπτυξης. 

• Η υποστήριξη ενεργειών ανάδειξης του ενδογενούς 
δυναμικού , η διεύρυνση της Τοπικής αγοράς εργασίας 
μέσω της υλοποίησης προγραμμάτων επαγγελματικής 
κατάρτισης, ενδοεπιχειρησιακής κατάρτισης και δημι¬ 
ουργίας γραφείου προώθησης της απασχόλησης. 

• Η προστασία του περιβάλλοντος στο πλαίσιο της αει¬ 
φόρου ανάπτυξης, η βελτίωση της αισθητικής του τοπίου 
. η ανάδειξη βιολογικών προϊόντων, προϊόντων ιδιοτυπίας 
και τοπικών προϊόντων, καθώς καιη υποστήριξη νέων ορ¬ 
γανωτικών δομών στον αγροτικό χώρο. 

• Η ανάδειξη της Τοπικής ιστορίας, η προβολή των πολι¬ 
τιστικών και λαογραφικών στοιχείων του Δήμου και η υπο¬ 
στήριξη των τεχνών και των πολιτιστικών πρωτοβουλιών 

• Η μέριμνα για βελτίωση των δυνατοτήτων και της απο- 
τελεσματικότητας των παραγωγικών μονάδων και γενικό¬ 
τερα των αναπτυξιακών φορέων της περιοχής. 

• Η υλοποίηση προγραμμάτων και ενεργειών Τουριστι¬ 
κής προβολής και προώθησης της ορεινής περιοχής του 
Κόζιακα. 

3 Η χρονική διάρκεια της επιχείρησης ορίζεται για διά¬ 
στημα είκοσι πέντε (25) ετών ήτοι μέχρι 31-12-2025. 

4. Έδρα της Επιχείρησης ορίζεται το Δ.Δ. Πρίνου 

5. Η Δημοτική Επιχείρηση διοικείται από επταμελές (7) 
Διοικητικό Συμβούλιο . που τα μέλη του ορίζονται μαζί με 
τους αναπληρωτές τους από το Δημοτικό Συμβούλιο. Από 
9 τα μέλη του Διοικητικού Συμβουλίου πέντε (5) είναι αι¬ 
ρετοί εκπρόσωποιτου Δήμου Κόζιακα έκτων οποίων ένας 
(1) από τη μειοψηφία και ένας (1) είναι εκπρόσωπος κοι¬ 
νωνικού φορέα του Δήμου και ένας (1) είναι εκπρόσωπος 
των εργαζομένων στην επιχείρηση εφόσον αυτή απασχο¬ 
λεί περισσότερους από είκοσι (20) εργαζόμενους, διαφο¬ 
ρετικά στη θέση του ορίζεται Δημοτικός Σύμβουλος. Η 
θητεία του Διοικητικού Συμβουλίου ακολουθεί τη θητεία 
του Δημοτικού Συμβουλίου. 

6. Περιουσία της Επιχείρησης : 

Ο Δήμος Κόζιακα παραχωρεί στην επιχείρηση κατάλλη¬ 
λο χώρο εντός του Δημοτικού Καταστήματος για χρήση 
γραφείων, καθώς και για κοινή χρήση, το μηχανογραφικό 
εξοπλισμό του Δήμου (Η / Υ. τηλέφωνο , ΡΑΧ, φωτοαντι¬ 
γραφικό ) κλπ. 

7. Με την έναρξη λειτουργίας της Δημοτικής επιχείρη¬ 
σης δίνεται οικονομική ενίσχυση 2.000.000 δρχ. από το 
Δήμο. 

8. Οι οικονομικοί πόροι της Επιχείρησης προέρχονται 
από: 

α) Επιχορηγήσεις του Δήμου και των Νομικών προσώ¬ 
πων 

β) Κρατικές επιχορηγήσεις από ένταξη σε προγράμμα¬ 
τα. 

γ) Επιχορηγήσεις από Κοινοτικά Προγράμματα 

δ) Εισπράξεις από το αντίτιμο των παρεχομένων υπη¬ 
ρεσιών 

ε) Έσοδα από την εκμετάλλευση της περιουσίας της 

στ) κάθε είδους εισφορές, δωρεές, κληρονομιές, κλη¬ 
ροδοσίες. 

ζ) Δανειοδοτήσεις από Τράπεζες. Οργανισμούς κλπ. 

9. Διάλυση - Εκκαθάριση 

Η Επιχείρηση διαλύεται σε όσες περιπτώσεις προβλέ¬ 
πει ο Νόμος και με απόφαση του Δημοτικού Συμβουλίου , 
η οποία λαμβάνεται με απόλυτη πλειοψηφία των μελών 
του και απόφαση του Δ/ντή Τοπ. Αυτ/σης και Δ/σης του 
Νομού . Τη διάλυση ακολουθεί η εκκαθάριση. Αυτή διε- 
νεργείται από τριμελή επιτροπή που αποτελείται από 
έναν (1) υπάλληλο της Περιφέρειας (Δ/νση Τοπ. Αυτ/σης 
& Δ/σης Ν. Τρικάλων) και δύο (2) Δημοτικούς Συμβούλους 
οι οποίοι ορίζονται με απόφαση του εκάστοτε Δημοτικού 
Συμβουλίου. Τα εναπομείναντα μετά την εκκαθάριση πε¬ 
ριουσιακά στοιχεία περιέχονται στο Δήμο Κόζιακα. 

10. Από τις διατάξεις αυτής της απόφασης προκαλείται 
δαπάνη, ύψους 2.000.000 δρχ. 

11. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Τρίκαλα, 18 Μάίου 2000 

Με εντολή Γενικού Γραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

Αριθ. 12.712 (4) 

Σύσταση ιδίου Νομικού Προσώπου Δημοσίου Δικαίου στο 
Δήμο Ηρακλείου με την επωνυμία «Δημοτικός Οργανι¬ 
σμός Προσχολικής Αγωγής και Εκπαίδευσης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 26 και 203 του ΠΔ 410/95, 
όπως αυτό συμπληρώθηκε μετις διατάξειςτωνπαραγ.6.8 
του άρθρου 9 του Ν. 2503/97, σύμφωνα μετις οποίες οι 
ΚΠΣ και ΚΒΣ οι οποίοι λειτουργούν με τις διατάξεις του 
από 2-11-35 Α.Ν. μεταβιβάζονται στους ΟΤΑ στις διοικη¬ 
τικές περιφέρειες των οποίων βρίσκονται και θα λειτουρ¬ 
γούν πλέον ως δημοτικά και κοινοτικά πρόσωπα του άρ¬ 
θρου 203 του παραπάνω ΠΔ/τος. 

2. Την αριθ.Γ2β/1064 7-3-2000 απόφαση Υπ.Υγείας 
Πρόνοιας (ΦΕΚ 386/24-3-2000 τ/β) με την οποία αποφασί- 
στηκε η μεταβίβαση των Κρατικών Παιδικών Σταθμών Α', 
Β', Γ, Δ', Ε', ΣΤ', Ζ' Ηρακλείου, του ΚΠΣΔημητρίου και των 
Α' και Β' Βρεφονηπιακών Σταθμών Ηρακλείου, στο Δήμου 
Ηρακλείου. 

3. Την αριθ. 6482/22/15-6-1999 εγκύκλιο του ΥΠΕΣΔΔΑ 
«Μεταβίβαση των κρατικών παιδικών και βρεφονηπιακών 
σταθμών στους ΟΤΑ και ολοκλήρωση των απαιτουμένων 
ενεργειών...» 

4. Την αριθ. 255/2000 απόφαση του Δημοτικού Συμβου¬ 
λίου Ηρακλείου με την οποία συστήνεται νέο Δημοτικό Νο¬ 
μικό Πρόσωπο με την επωνυμία «Δημοτικός Οργανισμός 
Προσχολικής Αγωγής και Εκπαίδευσης», αποφασίζουμε: 

1. Συνιστούμε ίδιο Δημοτικό Νομικό Πρόσωπο Δημοσί¬ 
ου Δικαίου,στο Δήμο Ηρακλείου με την επωνυμία «Δημο¬ 
τικός Οργανισμός Προσχολικής Αγωγής και Εκπαίδευ¬ 
σης» 

2. ΣΚΟΠΟΣ: 

Α) Η φύλαξη επιμέλεια, φροντίδα, ψυχαγωγία και δια¬ 


τροφή βρεφών και νηπίων γιο την ισόρροπη και ολόπλευ¬ 
ρη ανάπτυξη της προσωπικότητάς του. 

Β) Η πολύπλευρη και σφαιρική, νοητική, συναισθηματι¬ 
κή κοινωνική, πνευματική και σωματική ανάπτυξη των παι¬ 
διών σύμφωνα με τις σύγχρονες επιστημονικές αντιλή¬ 
ψεις τις παιδαγωγικής. 

Γ) Η ευαισθητοποίηση, ενημέρωση και ο προβληματι- 
σμόςτωνγονέων σε θέματα αγωγής, ψυχολογίας και σχέ- 
σεως με τα παιδιά τους. 

Δ) Η εξυπηρέτηση εργαζομένων γονέων και η βοήθεια 
για την αντιμετώπιση τωντυχόν κοινωνικών προβλημάτων 
τους. 

Ε) Η συνεργασία με φορείς, ανώτερα εκπαιδευτικά 
ιδρύματα και Πανεπιστήμια σε τοπικό και Διεθνές επίπεδο 
που το αντικείμενο τους είναι κοινό με τους σκοπούς των 
Παιδικών Σταθμών του Δήμου Ηρακλείου. 

3. ΔΙΟΙΚΗΣΗ 

Το Νομικό Πρόσωπο Διοικείται από πενταμελές Διοικη¬ 
τικό Συμβούλιο, που αποτελείται από τους: 

Α) Τον εκάστοτε Δήμαρχο ή τον Αντιδήμαρχο ή Δημοτι¬ 
κό Σύμβουλο ως Πρόεδρο που ορίζεται από το Δήμαρχο. 

Β) Ένα Δημοτικό Σύμβουλο ως Αντιπρόεδρο που ορίζε¬ 
ται από το Δημοτικό Συμβούλιο με τον αναπληρωτή του. 

Γ) Ένα Δημοτικό Σύμβουλο ωςτακτικό μέλος, μετον ανα¬ 
πληρωτή του, που ορίζεται από το Δημοτικό Συμβούλιο. 

Δ) Ένα εκπρόσωπο των γονέων των φιλοξενούμενων 
εποχών παιδιών ως τακτικό μέλος με τον αναπληρωτή 
του, που υποδεικνύεται από Συνέλευση των Γονέων. 

Ε) Ένα εκπρόσωπο των εργαζομένων ως τακτικό μέλος, 
με τον αναπληρωτή του που υποδεικνύεται από τη Γ ενική 
Συνέλευση των εργαζομένων. 

4. ΠΟΡΟΙ 

Α) Ετήσια κρατική επιχορήγηση του Υπ.Υγείας και Πρό¬ 
νοιας σύμφωνα με το άρθρο 42 παρ.7 του Ν.2218/94. 

Β) Ετήσια επιχορήγηση ενός εκατομμυρίου δρχ. 
(1.000.000) από το Δήμο Ηρακλείου. 

Γ) Εισπράξεις από παρεχόμενες υπηρεσίες. 

Δ) Πρόσοδοι από την κινητή και ακίνητη περιουσία. 

Ε) Κάθε είδους εισφορές, δωρεές, κληρονομιές .κλη¬ 
ροδοσίες κλπ. 

Στ) Κάθε άλλη νόμιμη πρόσοδος. 

5. ΠΕΡΙΟΥΣΙΑ 

Περιουσία του Νομικού Προσώπου θα αποτελέσει όλη 
η κινητή και ακίνητη περιουσία που ανήκει στους ανωτέ¬ 
ρω ΚΠΣ και ΚΒΣ. Ακόμη, και κάθε άλλη κινητή ή ακίνητη 
περιουσία που θα παραχωρηθεί με απόφαση Δημοτικού 
Συμβουλίου. 

6. ΕΚΠΡΟΣΩΠΗΣΗ 

Το νομικό πρόσωπο εκπροσωπείται στα δικαστήρια και 
σε κάθε άλλη δημόσια αρχή από τον Πρόεδρο του Διοι¬ 
κητικού Συμβουλίου και όταν αυτός απουσιάζει ή κωλύε¬ 
ται από τον Αντιπρόεδρο. 

Από την απόφαση αυτή προκαλείται σε βάρος προϋπο¬ 
λογισμού του Δήμου Ηρακλείου δαπάνη ύψους 1.000.000 
δρχ. για το τρέχον και τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 11 Ιουλίου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

Αριθ. 6599 (5) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Ληλαντίων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντες υπόψη: 

1) Τις διατάξεις του άρθρου 12 Ν. 1188/81 όπως αυ¬ 
τές αντικαταστάθηκαν με τις όμοιες του Ν. 2307/95 άρ¬ 
θρο 8. 

2) Τις διατάξεις του άρθρου 27 του Ν.2081/92 με τις 
οποίες προστίθεται στο Ν. 1558/85 «Κυβέρνηση & Κυβερ¬ 
νητικά όργανα» νέο άρθρο με αρ.29 Α. 

3) Τις διατάξειςτου Ν. 1586/86 «Βαθμολογική διάρθρω¬ 
ση των θέσεων του Δημοσίου ΝΠΔΔ και ΟΤΑ και άλλες 
διατάξεις». 

4) Τις διατάξεις του ΠΔ 3 7 α/87 και 22/90 

5) Τις διατάξεις των Ν. α) 2130/94, β) 2190/94,γ) 2218/94 

6) Τις διατάξεις του Ν.2307/95 «Προσαρμογή νομοθε¬ 
σίας αρμοδιότητας ΥΠΕΣ κ.α.» 

7) Τις διατάξεις του Ν.2503/95 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τ.Α. και άλλες διατάξεις» 

8) Τις διατάξεις του Ν.2539/97 « Συγκρότηση της Πρω¬ 
τοβάθμιας Τοπικής Αυτοδιοίκησης» 

9) Τις αρ.5921/09.09.97 και 5910/23.07.99 αποφά¬ 
σεις Γ.Γραμ Περ. Στ. Ελλάδας περί μεταβίβασης δι¬ 
καιώματος υπογραφής με εντολή Γεν. Γραμ. Περιφέ¬ 
ρειας. 

10) Το αρ. 18/11 -5-00 πρακτικό Υπηρεσιακού Συμβουλί¬ 
ου ΟΤΑ Ν. Εύβοιας που γνωμοδότησε ομόφωνα για την 
τροποποίηση του Οργανισμού Εσωτερικής Υπηρεσίας 
(ΟΕΥ) του Δήμου Ληλαντίων, αποφασίζουμε: 

Την τροποποίηση του Οργανισμού Εσωτερικής Υπηρε¬ 
σίας (ΟΕΥ) του Δήμου Ληλαντίων όπως ψηφίστηκε με την 
αρ. 86/00 απόφαση του Δ.Σ. του Δήμου Ληλαντίων που 
έχει ως εξής: 

Δημιουργεί νέο Αυτοτελές Γ ραφείο Ηλεκτροφωτισμού 
και Καθαριότητας, όπου θα προ'ΐσταται μόνιμος υπάλλη¬ 
λος του κλάδου ΠΕ5, ελλείψει αυτού ΤΕ4 και ελλείψει αυ¬ 
τού ΔΕ30. 

Τροποποιείτο άρθρο 15 θέσεις προϊσταμένων ως εξής: 

Τμήμα Διοικητικών Υπηρεσιών, αφαιρείταιτο «ελλείψει» 

Τμήμα Οικονομικών Υπηρεσιών, αφαιρείται το «ελλεί¬ 
ψει». 

Κατά τα λοιπά ισχύει το άρθρο 15 και ο (ΟΕΥ) του Δή¬ 
μου παραμένει στα υπόλοιπα άρθρα όπως ψηφίστηκε με 
την αρ.75/99 απόφαση του Δημοτικού Συμβουλίου Λη¬ 
λαντίων και δημοσιεύθηκε στο αρ.859/24-5-1999 Φ.Ε.Κ. 
τ.β. 

Από την ανωτέρω τροποποίηση δεν επέρχεται καμία με¬ 
ταβολή στον προϋπολογισμό του Δήμου Ληλαντίων οικο¬ 
νομικού έτους 2000 

Η απόφαση να δημοσιευθεί στην Εφημερίδα της Κυ- 
βερνήσεως. 

Χαλκίδα, 3 Ιουλίου 2000 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

ΣΤ. ΠΑΠΑΔΟΠΟΥΛΟΣ 


Αριθ. 06/6420 (6) 

Ανασύσταση Επιτροπής γνωμοδότησης για απόδειξη της 
ιδιότητας του αγρότη, νέου αγρότη, νεοεισερχόμενου 
νέου και εργατών γης. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τον Καν. 920/97 ΕΕ « Βελτίωση της αποτελεσματικό- 
τητας των γεωργικών διαρθρώσεων». 

2. Τον Ν. 2520/97 «Μέτρα για τους νέους αγρότες». 

3. Το άρθρο 3 της αριθμ. 3374/10-7-98 τριυπουργικής 
απόφασης «Λεπτομέρειες εφαρμογής του Ν. 2520/97» 

4. Τα αριθμ. 4765/1-10-98, 11911/16-1-98,17627/16-9- 
98, 1742/29-9-98, 1-10-98 αντίστοιχα έγγραφα της ΑΤΕ 
Κατερίνης, ΑΤΕ Αιγινίου, Α' Δ.Ο.Υ. Πιερίας, ΕΑΣ Πιερίας, 
Ομοσπονδίας Αγρ. Συλ. Πιερίας μετά οποία προτείνονται 
τα μέλη της Επιτροπής. 

5. Την αριθμ. 374958/4272/12-7-93 εγκύκλιο του Υπουρ¬ 
γείου Γεωργίας. 

6. Τις αλλαγές προσωπικού της Υπηρεσίας, αποφασί¬ 
ζουμε: 

Συγκροτούμε Επιτροπή γνωμοδότησης για απόδειξη 
της ιδιότητας του αγρότη, νέου αγρότη, νεοεισερχόμε- 
νου νέου στον αγροτικό τομέα και εργάτη γης, αποτελού- 
μενη από τους: 

1. Φέρλια Ιωάννη Γεωπόνο, Διεύθυνσης Γεωργίας της 
Ν.Α. Πιερίας με αναπληρωτή τον Παπαδόπουλο Δημή- 
τριο, Γεωπόνο της ίδιας υπηρεσίας. 

2. Καμάκα Κων/νο, υπάλληλο Β' ΔΟΥ κατηγορίας ΠΕ 
Εφοριακών, με αναπληρωτή τον Υπάλληλο της Α’ΔΟΥ 
Μπουκλή Νικόλαο κλάδου ΠΕ Εφοριακών. 

3. Καρκαετίδη ως τακτικό μέλος, εκπρόσωπο ΕΑΣ Πιε¬ 
ρίας, με αναπληρωτή τον Πουτουρίδη Κώστα Πρόεδρο 
ΟΑΣ Πιερίας. 

Εισηγητής της Επιτροπής ορίζεται ο Χατζηανδρώνης 
Αντώνιος, γεωπόνος Δ/νσης Γεωργίας Ν.Α. Πιερίας, με 
αναπληρωτή τον Πίχο Αθανάσιο, γεωπόνο της ίδιας υπη¬ 
ρεσίας. Γραμματέας της Επιτροπής ορίζεται η Βαϊνά Αι¬ 
κατερίνη γεωπόνος της Δ/νσης Γ εωργίας Ν.Α. Πιερίας, με 
αναπληρώτρια την Σαράντου Ελευθερία γεωπόνο της 
ίδιας υπηρεσίας. 

Η θητεία της επιτροπής είναι διετής. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών, νεοεισερχόμενων νέων στον αγροτικό το¬ 
μέα και εργατών γης, προκειμένου να τύχουν των ευερ¬ 
γετημάτων του ν. 2520/97. 

Η παρούσα σύμφωνα με το άρθρο 3 της αριθμ. 
337410/10-7-98 τριυπουργικής απόφασης δημοσιεύεται 
στην εφημερίδα της Κυβερνήσεως. 

Κατερίνη, 14 Ιουνίου 20000 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 

Αριθ. 19/995 (7) 

Τροποποίηση απόφασης καθορισμού λατομικής περιο¬ 
χής Ν. Τενέδου, Νομού Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1) Τις διατάξεις του Ν. 1428/84 «Εκμετάλλευση λατο- 

μείων αδρανών υλικών και άλλες διατάξεις» (ΦΕΚ43/Α/11 
-4-1984). 

2) Τις διατάξεις του Ν. 2115/93 «Τροποποίηση αντικα¬ 
τάσταση και συμπλήρωση του Ν. 1428/84» (ΦΕΚ 15/Α/15- 
2-1993). 

3) Τηναριθμ. Δ10/Φ68/Οίκ. 16502/7-7-93 Απόφαση του 
Υπουργού Βιομηχανίας Ενέργειας και Τεχνολογίας «Λει¬ 
τουργία της Επιτροπής Καθορισμού λατομικών περιο¬ 
χών» (ΦΕΚ 501/Β/7-7-93). 

4) Την αριθμ. 08/34/16-10-95 Απόφαση του Νομάρχη 
Χαλκιδικής «Συγκρότηση Επιτροπής καθορισμού λατομι¬ 
κών περιοχών Ν.Χαλκιδικής. 

5) Την αριθμ. 18131/21-11-1983 των Υπουργών Ενέρ¬ 
γειας - Φυσικών Πόρων και Δημοσίων Έργων «Περί καθο¬ 
ρισμού περιοχών εντός Νομού Χαλκιδικής για εγκατά¬ 
σταση λατομείων αδρανών υλικών χωρίς να απαιτείται 
άδεια εκμεταλλεύσεως». 

6) Την από 18-4-97 έκθεση Επιτροπής Καθορισμού λα¬ 
τομικών περιοχών Ν.Χαλκιδικής. 

7) Την αριθμ. 01/150/5-5-97 απόφαση του Νομαρχιακού 
Συμβουλίου Χαλκιδικής. 

8) Την αριθμ. 08/54/17-5-1997 απόφαση του Νομάρχη 
Χαλκιδικής «Καθορισμός λατομικών περιοχών Ν. Χαλκιδι¬ 
κής». 

9) Την από 24-4-2000 έκθεση χωροταξικής κατανομής 
λατομικής περιοχής Δ.Δ. Ν.Τενέδου και το αριθμ. 
1224/22-5-2000 έγγραφο της Επιθεώρησης Μεταλλείων 
Βόρειας Ελλάδας, αποφασίσουμε: 

1. Τροποποιούμε από τη δημοσίευσή της την υπ’ αριθ¬ 
μό 08/54/17-5-97 απόφασή μας (Φ.Ε.Κ. 585/ΤΒ 715-7- 
1997) περί καθορισμού λατομικών περιοχών Ν. Χαλκιδι¬ 
κής, όσον αφορά τον καθορισμό της λατομικής περιοχής 
Ν.Τενέδου ως προς το γεωγραφικό μήκος Ε του Κ.Φ.Χ. 
Πολύγυρος, την συντεταγμένη X του σημείου 3 και την 
έκταση της περιοχής, όπως πιο κάτω : 

Η έκταση της λατομικής περιοχής Ν. Τενέδου είναι 
163.312 στρέμματα. 

Οι αζιμουθιακές συντεταγμένες των ορίων της λατομι¬ 
κής περιοχής οι οποίες αναφέρονται στο Κ.Φ.Χ. 1:100.000 
ΠΟΛΥΓΥΡΟΣ με Ε=40°15', Μ=-0° 15' είναι: 


Τ.Σ. 1. 

Χ=-18250,0 

Ψ= + 10250,0 

Τ.Σ. 2. 

Χ=-18716,32 

Ψ = +10528,0 

Τ.Σ. 3. 

Χ=-18791,02 

Ψ = + 10615,25 

Τ.Σ. 4. 

Χ=-18791,02 

Ψ = + 10661,8 

Τ.Σ. 5. 

Χ=-18735,0 

Ψ= + 10650.7 

Τ.Σ. 6. 

Χ=-18615,5 

Ψ= + 10730,3 

Τ.Σ. 7. 

Χ=-18153,46 

Ψ = + 10610,05 


2. Κατά τα λοιπά ισχύει ως έχει η αριθμ. 08/54/17-5-1955 
απόφασή μας. 


3. Η απόφαση αυτή να δημοσιευτεί στην Εφημερίδατης 
Κυβέρνησης και να κοινοποιηθεί όπου πρέπει. 

Πολύγυρος, 20 Ιουνίου 2000 

Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 

( 8 ) 

Τροποποίηση του Εσωτερικού Κανονισμού του Ιερού Γυ¬ 
ναικείου Κοινοβιακού Μοναστικού Ησυχαστηρίου υπό 
την επωνυμία «ΙΕΡΟΝ ΓΥΝΑΙΚΕΙΟΝ ΗΣΥΧΑΣΤΗΡΙΟΝ 
Ο ΑΓΙΟΣ ΓΕΡΑΣΙΜΟΣ». 

ΙΕΡΟΝ ΓΥΝΑΙΚΕΙΟΝ ΗΣΥΧΑΣΤΗΡΙΟΝ 
Ο ΑΓΙΟΣ ΓΕΡΑΣΙΜΟΣ» 

Η ολομέλεια του Ιερού Γυναικείου Κοινοβιακού Μονα¬ 
στικού Ησυχαστηρίου υπό την επωνυμία «ΙΕΡΟΝ ΓΥΝΑΙ- 
ΚΕΙΟΝ ΗΣΥΧΑΣΤΗΡΙΟΝ Ο ΑΓΙΟΣ ΓΕΡΑΣΙΜΟΣ» που συνε¬ 
δρίασε την 4-7-2000 έχοντας υπόψιν: 

Το ΦΕΚ 117/2/3/1984 τεύχος Β', στο οποίο δημοσιεύτη¬ 
κε ο Εσωτερικός του Κανονισμός, 

Αποφασίζει και τροποποιεί το άρθρο 24 του Εσωτερι¬ 
κού του Κανονισμού με την απάλειψη της φράσης « ως και 
πάντα τα εφεξής προσκτώμενα περιουσιακά στοιχεία». 
Έτσι λοιπόν το άρθρο 24 από της ημερομηνίας λήψεως 
της αποφάσεωςτης Ολομέλειας διαμορφώνεται ως εξής; 

Άρθρο 24 

Τα Ακίνητα του Ησυχαστηρίου 

Τα δωρηθησόμενα υπό Ιδρυτών ακίνητα δια την εγκα- 
τάστασιν καιχρήσιντων Μοναχώντου Ησυχαστηρίου, ως 
μέλλουσι ταύτα να περιγραφώσιν εις το συνταγησόμενον 
δωρητήριον συμβόλαιον, είναι αναπαλλοτρίωτα. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού 

Λουτράκι, 4 Ιουλίου 2000 

Η Ηγουμένη 
ΜΑΚΑΡΙΑ μοναχή 


ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στο ΦΕΚ 764/Β/21-6-2000 όπου δημοσιεύθηκε η 
397/21.6.2000 απόφαση του Υφυπουργού Ανάπτυξης 
επιφέρονται οι κατωτέρω διορθώσεις: 

Στο άρθρο 2 παράγραφος 44 διορθώνεται η φράση Σύμ¬ 
βουλο του Κράτους στο σωστό Συμβούλιο του Κράτους. 

Στο άρθρο 7 παράγραφος 9 τελευταίος στίχος μετά το 
Ν.Δ. 210 προστίθεται το έτος 1973. 

(Από το Υπουργείο Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




